ИНФОРМАЦИОННО СЪОБЩЕНИЕ

От 28.03.2016г. Община Криводол стартира предоставянето на почасови социални услуги в домашна среда „Домашен помощник“ и „Социален асистент“ по договор за безвъзмездна финансова помощ № BG05M9OP001-2.002-0127-C001, по проект „НЕЗАВИСИМ ЖИВОТ ЗА ГРАЖДАНИТЕ НА КРИВОДОЛ”, който се осъществява с финансовата подкрепа но Оперативна програма ”Развитие на човешките ресурси” съфинансирана от Европейския съюз чрез Европейски социален фонд. Назначени са 70 броя преки доставчици на социални услуги /48 бр. домашни помощници и 22 бр. социални асистенти/, които до 27.08.2017г. ще полагат грижи за 87 броя потребители – хора с увреждания, хора над 65 годишна възраст с ограничения или в невъзможност за самообслужване и самотноживеещи лица, които поради здравословни проблеми не са в състояние сами да се обслужват, да организират бита си и да поддържат хигиената в дома си. От 22.03. до 24.03.2016 година „Соник старт“ ООД - София – партньор при реализирането на проекта, проведе въвеждащо обучение на персонала за предоставяне на услугите.

Във връзка с изпълнението на проекта от 04.02.2016г. функционира новосъздадено Звено за почасово предоставяне на социални услуги в домашна среда, което координира отношенията между доставчици и потребители, подпомага дейността на преките доставчици на услуги и им оказва техническа и методологическа помощ.

В резултат на изпълнение на дейностите по проекта се очаква да се подобри качеството на живот на възрастните и лицата с увреждания чрез създаване на условия и подкрепа за ефективно упражняване правото им на независим живот и социално включване, при зачитане на правата им, съобразяване с техните възможности и специфични потребности.

Екип за управление

Проект „Независим живот за гражданите на Криводол”